Αγαπητοί γονείς, αγαπητοί μαθητές του σχολείου

σας καλωσορίζουμε στο σχολείο μας και σας ευχόμαστε καλό ξεκίνημα, καλή νέα σχολική χρονιά.

Έφτασε λοιπόν η ώρα να ξεκινήσουμε και πάλι το έργο μας λαμβάνοντας υπόψιν πως θα είναι μια χρονιά ενδιαφέρουσα, μακριά από όσα έχουμε συνηθίσει ως τώρα και σίγουρα πρωτόγνωρη για όλους. Για το λόγο αυτό και για να προχωρήσουμε χωρίς προβλήματα στην νέα καθημερινότητά μας θα πρέπει να λάβουμε όλοι υπόψιν τις παρακάτω οδηγίες που έχουν δοθεί από την πολιτεία και ενέχουν την έννοια της **υποχρεωτικότητας.** Συμπληρωματικά,το σχολείο κάνει ορισμένες διευκρινήσεις τις οποίες**οφείλουμε να τηρήσουμε με ευλάβεια** .

Για την καλή και ασφαλή λοιπόν λειτουργία του σχολείου **θα πρέπει** να ακολουθηθούν τα εξής:

* Η χρήση μη ιατρικής (ή ιατρικής/χειρουργικής) μάσκας **είναι υποχρεωτική για τους μαθητές σε όλες τις τάξεις, τους εκπαιδευτικούς και το λοιπό προσωπικό, καθώς και για τους επισκέπτες των σχολικών μονάδων.**
* Η χρήση μη ιατρικής μάσκας είναι υποχρεωτική:

α) σε όλους τους εσωτερικούς χώρους του σχολείου

β) στους εξωτερικούς χώρους (αυλή) όταν υπάρχει συνωστισμός, όπως ενδεικτικά κατά την προσέλευση και αποχώρηση από τη σχολική μονάδα

γ) στα μέσα μεταφοράς μαθητών.

Δεν είναι υποχρεωτική η χρήση μάσκας :

κατά τη διάρκεια του φαγητού και κατά τη διάρκεια της γυμναστικής/άθλησης.

Η χρήση μάσκας από τους μαθητές, οι οποίοι έχουν εγγραφεί και παρακολουθούν το Ολοήμερο Πρόγραμμα, καθώς και από το προσωπικό, είναι ομοίως υποχρεωτική.

Οι ίδιοι κανόνες ισχύουν και για τα τμήματα πρωινής ζώνης.

* Από την υποχρεωτική χρήση μη ιατρικής μάσκας εξαιρούνται συγκεκριμένες κατηγορίες μαθητών, οι οποίοι προσέρχονται κανονικά στο σχολείο, **αφού προσκομίσουν τα απαραίτητα σχετικά δικαιολογητικά κατόπιν ιατρικής υπόδειξης Οποιαδήποτε άλλη προσωπική επιθυμία ή αίτημα ΔΕΝ θα γίνει αποδεκτή.**
* Σε περίπτωση που μαθητής δεν τηρεί τις υποχρεώσεις του ως προς την υποχρεωτική χρήση μάσκας **δεν θα του επιτραπεί η είσοδος** στο προαύλιο και φυσικά στη σχολική τάξη και θα παραμείνει σε ειδικό χώρο, μέχρι την παραλαβή του από τους γονείς/κηδεμόνες του, αν εκείνοι έχουν αποχωρήσει.
* Για την ασφάλεια τόσο των συμμαθητών, όσο και των εκπαιδευτικών, θα πρέπει οι γονείς το πρωί να ελέγχουν τη θερμοκρασία του παιδιού πριν την αναχώρησή του από το σπίτι. Όπως και όλα τα προηγούμενα χρόνια, πολύ περισσότερο φέτος, θα ήταν αμέλεια να προσέλθει στο σχολείο κάποιο παιδί που δεν αισθάνεται καλά ή υπάρχει υπόνοια ασθένειας.
* Εξακολουθεί και ισχύει η χρήση αντισηπτικών που θα χρησιμοποιούν οι μαθητές καθώς και όλων εκείνων των μέτρων ατομικής υγιεινής που κρίνονται απαραίτητα για την καθημερινή παραμονή τους στο σχολείο.
* Η αναίτια είσοδος επισκεπτών στο σχολείο απαγορεύεται και θα επιτρέπεται ΜΟΝΟ όταν υπάρχει ιδιαίτερα σοβαρός λόγος. Η αναμονή των συνοδών κατά την αποχώρηση των μαθητών είτε με τη λήξη του πρωινού προγράμματος είτε του Ολοήμερου θα γίνεται **έξω από τον προαύλιο χώρο ανεξαρτήτως των καιρικών συνθηκών**.

Για το επόμενο χρονικό διάστημα και μέχρι να υπάρξει νεότερο, **ΔΕΝ θα λειτουργεί** το κυλικείο του σχολείου. Για το λόγο αυτό θα πρέπει οι γονείς να φροντίσουν να εφοδιάσουν τους μαθητές με επαρκείς ποσότητες φαγητού και νερού για τα διαλείμματα και φυσικά για όλη τη διάρκειατου σχολικού προγράμματος. Οι βρύσες της αυλής θα παραμείνουν κλειστές και δεν θα χρησιμοποιούνται.

Αναφορικά με το Ολοήμερο Πρόγραμμα, θα συστήναμε φαγητό που να μην έχει «απαιτήσεις» (χρήση φούρνου μικροκυμάτων για το ζέσταμα κλπ).

Για οτιδήποτε χρειαστεί, θα είμαστε σε επαφή είτε τηλεφωνικά είτε με κάποιο τρόπο που θα εξυπηρετεί τις παρούσες συνθήκες.

Τέλος θα θέλαμε να προτείνουμε στους γονείς να εφοδιάσουν τα παιδιά τους με ένα τσαντάκι μέσης (μπανάνα) . Εκεί μέσα να υπάρχει σακουλάκι πλαστικό για τη μάσκα ,αντισηπτικό χεριών και αντισηπτικά μαντηλάκια.

Ο Σύλλογος Διδασκόντων του 3ου ΔΣ Φερών